CELEX: 62007CN0521
Language: et
Date: 2007-11-23 00:00:00
Title: Kohtuasi C-521/07: 23. novembril 2007 esitatud hagi — Euroopa Ühenduste Komisjon versus Madalmaade Kuningriik

9.2.2008   
            
            
               ET
            
            
               Euroopa Liidu Teataja
            
            
               C 37/10
            
         23. novembril 2007 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-521/07)
   (2008/C 37/12)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: P. van Nuffel ja R. Lyal)
   
      Kostja: Madalmaade Kuningriik
   Hageja nõuded
   
               —
            
            
               Tuvastada, et kuna Madalmaade Kuningriik ei ole Madalmaades asuvate äriühingutega samadel tingimustel vabastanud maksustamisest Norras ja Islandil asuvatele äriühingutele makstavaid dividende, siis on Madalmaade Kuningriik rikkunud EMP lepingu artiklist 40 tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Madalmaade maksuseaduste kohaselt ei maksustata dividende, kui Madalmaades asuv äriühing maksab dividende teisele Madalmaades asuvale äriühingule, millele kuulub vähemalt 5 % sellest äriühingust, mis dividende maksab. Seevastu maksustatakse dividendid, kui äriühing, kes dividende saab, asub Norras või Islandil, välja arvatud juhul, kui dividende saavale äriühingule kuulub vähemalt 25 % (Norra) või 10 % (Island) sellest Madalmaade äriühingust, mis dividende maksab.
   Komisjon leiab, et Madalmaade maksuseadused kohtlevad sellega ebavõrdselt äriühinguid, mis asuvad Norras või Islandil ning neid, mis asuvad Madalmaades. See on kapitali vaba liikumise piiramine Madalmaade ning Norra ja Islandi vahel, mis rikub Euroopa Majanduspiirkonna lepingu (1) (EMP lepingu) artiklit 40 kapitali vaba liikumise kohta, sätet, mis on olulises osas kooskõlas EÜ artikliga 56. Norra ning Islandi äriühingute, millele kuulub osalus Madalmaade äriühingus, olukord on objektiivselt võrreldav Madalmaade äriühinguga, millele kuulub samasugune osalus. Madalmaade regulatsioon ei ole õigustatud. Liikmesriigid võivad küll võtta meetmeid kuritarvituste ärahoidmiseks, kuid need meetmed peavad olema soovitud eesmärgi suhtes proportsionaalsed, millega käesoleval juhul tegemist ei ole.
   
      (1)  EÜT 1994 L 1, lk 3; ELT eriväljaanne 11/52, lk 3.